# Icon Description automatically generated

# Operator/e i/e Kamerës dhe Video Montazhier/e

|  |  |  |
| --- | --- | --- |
| **Pozita** | Operator/e i/e Kamerës dhe Video Montazhier/e | |
| **Periudha e punësimit (Prej – Deri)** | Janar/Shkurt 2022 | 31 korrik 2026 |
| **Lokacioni** | Prishtinë | |

**Për KCSF**

Fondacioni Kosovar për Shoqëri Civile (KCSF), është organizatë udhëheqëse në përkrahjen e nismave qytetare në Kosovë që nga viti 1998. KCSF ofron fonde për shoqërinë civile nëpërmjet mekanizmave e sistemeve të avancuara të dhënies së granteve, ndërton kapacitete e dije për sektorin nëpërmjet Qendrës së KCSF-së, si dhe mbron dhe shtyn përpara hapësirën për qytetari dhe ambientin e veprimit të shoqërisë civile në Kosovë dhe më gjerë, nëpërmjet hulumtimit të politikave, avokimit dhe mobilizimit të sektorit. KCSF beson që një shoqëri civile e fuqishme me përfshirje të vërtetë të qytetarëve në punën e vet është element kyç për një qeverisje përfshirëse, transparente dhe llogaridhënëse, e që kontribuon në shndërrimin e Kosovës në një shoqëri demokratike me perspektivë të integrimit europian dhe me një situatë të avancuar socio-ekonomike.

**Programi për angazhim të qytetarëve - Citizen Engagement Activity (CEA)**

Programi për angazhim të qytetarëve - Citizen Engagement Activity (CEA) është një program pesë vjeçar i Fondacionit Kosovar për Shoqëri Civile (KCSF) i cili financohet nga Agjencia e Shteteve të Bashkuara për Zhvillim Ndërkombëtar (USAID). Programi do të përkrahë aktivitete të shumta të cilat synojnë përmirësimin e lidhjes së shoqërisë civile me qytetarë, bashkëpunimin brenda sektorit dhe me sektorë të tjerë, si dhe diversifikimin e burimeve të shoqërisë civile përtej fondeve të donatorëve të huaj me qëllim të fuqizimit të pjesëmarrjes në vendimmarrje dhe rritjes së transparencës dhe llogaridhënies të institucioneve publike dhe të OShC-ve ndaj publikut.

Bazuar në përvojën e gjatë dhe ekspertizën e KCSF-së në zhvillimin e shoqërisë civile, duke përfshirë qasje të reja që kanë për qëllim ndërlidhjen e organizatave të shoqërisë civile me qytetarë dhe qytetare të Kosovës, dhe në bashkëpunim me organizata vendore dhe ndërkombëtare, CEA do të kontribuojë drejt arritjes së objektivave në vijim:

Objektiva 1 – Fuqizimi i bashkëpunimit të shoqërisë civile me qytetarë dhe qytetare të Kosovës, nxitja e aktivizimit komunitar dhe rritja e kërkesës për llogaridhënie.

Objektiva 2: Krijimi i partneriteteve brenda dhe ndërmjet sektorëve dhe rritja e besimit mes OShC-ve, qytetarëve, sektorit privat dhe institucioneve publike.

Objektiva 3: OShC me njohuri e aftësi të shtuara që e shfrytëzojnë kuadrin e përmirësuar ligjor dhe zhvillojnë kulturën e përkrahjes së aktiviteteve jo-për-përfitim nga burimet vendore dhe të diasporës.

**Për pozitën**

Operatori/ja i/e Kamerës dhe Video Montazhieri/ja do të jetë përgjegjës/e për udhëheqjen, menaxhimin dhe zbatimin e aspekteve krijuese për produktet multimediale që do të prodhohen në kuadër të programit. Ai/Ajo do të bëjë identifikimin e mundësive për prezentim përmes produkteve multimedia, incizimin e ngjarjeve në terren, fotografitë, dhe post-produksionin e video incizimeve të realizuara.

**Detyrat dhe përgjegjësitë**

* Planifikon, zbaton dhe kordinon zbatimin e aktiviteteve të produkteve multimedia dhe produksionit në kuadër të Programit për Angazhimi Qytetar (CEA);
* Në bashkënpunim me Specialistin/en për Ndërlidhje dhe Mobilizim të Qytetarëve, dhe Specialistin/en për Marrëdhënie me Publikun/Komunikim identifikon mundësitë për promovim të rezultateve të programit;
* Është përgjegjës/e për aspektin kreativ të planifikimit dhe zbatimit të produkteve multi-mediale;
* Koncepton, udhëheqë dhe zbaton video incizimet, fotografitë për aktivitetet e programit apo nismat tjera të lidhura me programin;
* Bën integrimin dhe bashkimin e klipeve të ndryshme, përfshi aspektin audio dhe titrat për të paraqitur dhe promovuar aktivitetet e progamit dhe të përfituesëve/eve të programit;
* Në bashkëpunim me Specialistin/en për Ndërlidhje dhe Mobilizim të Qytetarëve, Specialistin/en për Marrëdhënie me Publikun/Komunikim, dhe Dizajnerin/en Grafik/e bën identifikimin e vazhdueshëm të mundësive për paraqitje dhe promovim të programit përmes produkteve të multi-media, përfshirë dokumentarë të shkurtë, tregime suksesi, video dhe audio incizime për prezentim në rrjete sociale, etj.;
* Në bashkëpunim me Specialistin/en për Ndërlidhje dhe Mobilizim të Qytetarëve, Specialistin/en për Marrëdhënie me Publikun/Komunikim bën hartimin dhe redaktimin e skripteve për video produkte, si dhe është përgjegjës/e për përzgjedhjen e ideve më të mira për prodhim;
* Bashkëpunon Specialistin/en për Ndërlidhje dhe Mobilizim të Qytetarëve dhe Specialistin/en për Marrëdhënie me Publikun/Komunikim për zbatimin efektiv të planit të komunikimit të programit;
* Kontribon në menaxhimin e rrjeteve sociale dhe fushatave online të programit.

**Kualifikimet**

* Së paku tre vite përvojë në pune si operator/e i/e kamerës, dhe mjeteve tjera përcjellëse për krijim të përmbajtjeve audio-vizuele, dhe video montazhier/e;
* Njohuri të shkëlqyera për përdorim të kamerës dhe mjeteve tjera përcjellëse për krijim të përmbajteve audio-vizuele;
* Njohuri të shkëlqyeshme dhe përvojë në përdorim të programeve për redaktim të video dhe audio incizimeve, programet për efekte të video incizimeve, etj. (Adobe Premiere ose programe tjera të ngjashme);
* Aftësi të shkëlqyera për të udhëhequr, dhe prodhuar përmbajtje audio-vizuale me cilësi të lartë, përfshirë edhe identifikimin dhe angazhimin e palëve të jashtme për punë të caktuara;
* Të ketë aftësi të mira krijuese, kreativitet dhe origjinalitet në prodhim të produkteve;
* Aftësi të shkëlqyera organizative;
* Njohuri të mirë të gjuhës angleze.

Përderisa kualifikimet e mësipërme janë obligative, preferohet që kandidatët(et) të kenë edhe:

* Diplomë të studimeve bazike (Bachelor) ose certifikime profesionale në gazetari, operatorë të kamerës, video produksion ose fusha të ngjashme të ndërlidhura me pozitën;
* Përvojë të drejtpërdrejtë me ose në përkrahje të organizatave të shoqërisë civile dhe nismave qytetare;
* Leje të vozitjes, Kategoria B.

**Si të aplikohet**

Dokumentet e nevojshme për aplikim:

* CV, me tre kontakte si referenca
* Portfolio e punëve të realizuara
* Letër motivimi me theks në përvojën dhe njohuritë tuaja për pozitën përkatëse

Dokumentet e lartshënuara duhet të dërgohen në e-mail adresën [aplikimi@kcsfoundation.org](about:blank) deri më **9 janar 2022**. Nё fazёn e parё tё aplikimit, nuk kёrkohet dёrgimi i asnjё informate apo dokumenti shtesё.

Siguria e të dhënave dhe parimet e privatësisë janë të rëndësishme për ne. Të dhënat tuaja do t’i trajtojmë me konfidencialitet të plotë.

KCSF synon që të angazhojë një Operator/e i/e Kamerës dhe Video Montazhier/e, me gjysëm orari, duke filluar prej muajit janar/shkurt 2022. Ambienti dhe kushtet e punës janë të shkëlqyeshme ndërsa pagesa vendoset varësisht nga kandidati(ja) e përzgjedhur.

Vetëm kandidatët(et) e përzgjedhur(a) në listën e ngushtë do të kontaktohen. Varësisht nga cilësia e aplikacioneve dhe numri i kandidatëve(eve) të përzgjedhur(a) në listën e ngushtë, KCSF mund të kërkojë nga kandidatët(et) e listës së ngushtë t’i nënshtrohen testeve dhe/ose intervistave shtesë.

Në mungesë të aplikacioneve të përshtatshme, KCSF mban të drejtën që të mos përzgjedhë asnjë nga kandidatët(et) e paraqitur(a).

KCSF është organizatë e cila e vlerëson diversitetin brenda stafit, përkushtohet për mos-diskriminim dhe siguron trajtim të barabartë të të gjithë kandidatëve e kandidateve gjatë procedurës së rekrutimit, pa paragjykime, pavarësisht nga gjinia, raca, feja, mosha, përkatësia kombëtare, orientimi seksual, gjendja martesore, vendbanimi, nevojat e veçanta apo ngjyra.